# data[].attributes.body
Murid menyalahgunakan media massa untuk hiburan.

Murid tidak pandai mengawal dan mengehadkan penggunaan internet.

Guru tidak mengetahui tahap kefahaman murid yang berbeza-beza terhadap aktiviti yang sukar diukur.

# data[].attributes.body
Pembelajaran dalam talian telah menjadi pilihan utama dalam sistem pendidikan moden, terutama selepas pandemik COVID-19. Namun begitu, terdapat pelbagai cabaran yang dihadapi oleh pelajar, guru, dan institusi dalam melaksanakan kaedah ini. Salah satu cabaran utama adalah keterbatasan akses kepada internet dan peranti yang mencukupi, terutamanya bagi pelajar dari kawasan luar bandar atau keluarga berpendapatan rendah. Ini mewujudkan jurang digital yang ketara antara pelajar. Selain itu, pembelajaran dalam talian juga mengurangkan interaksi sosial yang penting untuk perkembangan kemahiran komunikasi dan kerjasama antara pelajar dan guru. Di samping itu, pengurusan masa dan disiplin diri menjadi cabaran, kerana tanpa bimbingan secara bersemuka, ramai pelajar sukar untuk mengekalkan tumpuan dan disiplin dalam melaksanakan tugasan.

Gangguan di rumah seperti bunyi bising dan ruang belajar yang tidak kondusif turut menjejaskan keberkesanan pembelajaran dalam talian. Tidak ketinggalan, masalah teknikal seperti sambungan internet yang lemah dan kurangnya kemahiran digital di kalangan pelajar dan guru juga memperlahankan proses pembelajaran. Pembelajaran dalam talian juga boleh menyebabkan rasa isolasi dan tekanan mental kerana pelajar berasa terasing daripada rakan sebaya serta kurangnya sokongan sosial yang mereka perlukan. Tambahan lagi, kualiti pembelajaran bagi subjek yang memerlukan aktiviti praktikal turut terjejas, kerana sukar untuk melaksanakan eksperimen atau latihan fizikal secara dalam talian. Kesemua cabaran ini memerlukan pendekatan yang menyeluruh untuk memastikan keberkesanan dan kesamarataan dalam pembelajaran dalam talian.

# data[].attributes.body
-Salah satu cabaran utama adalah keselamatan dan privasi, di mana pengguna sering terdedah kepada risiko serangan siber seperti kecurian data dan pencerobohan maklumat peribadi. Maklumat yang dikumpulkan oleh pihak tertentu tanpa kebenaran boleh digunakan untuk tujuan yang salah, menyebabkan privasi pengguna terancam.

-Penipuan dan scam dalam talian juga semakin meluas, di mana pengguna boleh terperangkap dalam penipuan kewangan, jual beli barangan palsu, atau serangan phishing. Keadaan ini menjadikan ramai pengguna ragu-ragu untuk mempercayai transaksi dalam talian.

-Ketagihan internet pula menjadi isu yang serius, terutama di kalangan golongan muda yang sering menghabiskan banyak masa di media sosial atau permainan dalam talian. Ini bukan sahaja menjejaskan kesihatan mental, tetapi juga kesihatan fizikal seperti gangguan tidur dan kurangnya interaksi sosial.

# data[].attributes.body
Penggunaan berlebihan ini boleh mengganggu kesejahteraan mental, menyebabkan masalah seperti kecemasan, kemurungan. Contohnya, remaja yang menghabiskan waktu berlebihan di platform media sosial mungkin mengalami tekanan yang boleh menjejaskan diri mereka.

Kedua,sesetengah murid tidak memahami isi pembelajaran disebabkan capaian internet rendah.Hal ni menyebabkan murid keciciran pembelajaran

Kurang pembelajaran Dua Hala iaitu guru Dan murid tidak dapat berinteraksi seperti bersemuka. Hal ini akan menyebabkan guru tidak mendapat maklum balas

# data[].attributes.body
Antara cabaran yang boleh dihadapi semasa pembelajaran dalam talian adalah masalah capaian internet. Hal ini kerana tidak semua pelajar mempunyai akses kepada sambungan internet yang stabil atau pantas, terutamanya di kawasan luar bandar. Selain masalah internet, terdapat juga jurang digital dari segi ketersediaan peranti seperti komputer atau tablet. Pelajar yang tidak mempunyai peranti mungkin menghadapi kesukaran untuk belajar dengan berkesan. Tambahan pula, pembelajaran dalam talian sering mengehadkan interaksi sosial antara pelajar dan tenaga pengajar. Ini boleh menjejaskan pengalaman pembelajaran, terutamanya apabila pelajar menghadapi kesukaran untuk bertanya soalan atau meminta penjelasan lanjut. Seterusnya, pembelajaran dalam talian juga mengurangkan pembelajaran secara hands-on. Subjek yang memerlukan pembelajaran praktikal seperti sains , seni, atau vokasional, sukar diajar sepenuhnya secara dalam talian. Akhir sekali, dalam pembelajaran dalam talian, pelajar perlu mempunyai tahap disiplin yang tinggi untuk mengurus masa dan tugasan mereka sendiri. Tanpa suasana pembelajaran fizikal, ada pelajar yang kehilangan motivasi atau tertinggal dalam pelajaran.

# data[].attributes.body
kesahihan maklumat yang dihidangkan di dalam internet sebahagiannya mempunyai kesamaran dari aspek penulis, sumber dan sebagainya. Hal inu menyebabkan info yang diterima murid salah dan tidak berautoriti serta menjejaskan kualiti pembelajaran mereka.

Selain itu, interaksi antara murid dan guru tidak berlaku menyebabkan murid-murid yang kurang tahap penguasaannya mengalami kesukaran untuk beribteraksi secara dua hala atau secara terus dengann guru mereka.

# data[].attributes.headline
Aishah Abdullah: Kesukaran Menilai Prestasi Pelajar

# data[].attributes.subject
Aishah Abdullah: Kesukaran Menilai Prestasi Pelajar

# data[].attributes.body
Pembelajaran dalam talian juga menyukarkan guru untuk menilai prestasi pelajar secara adil. Terdapat kebimbangan mengenai ketelusan dalam penilaian dan risiko penipuan semasa peperiksaan dalam talian.

# data[].attributes.body
Penggunaan talian dalam pembelajaran pada masa kini menghadapi beberapa cabaran utama yang memberi kesan kepada pelajar, pendidik, dan sistem pendidikan secara keseluruhan. Pertama, isu akses kepada teknologi dan internet merupakan cabaran paling ketara, terutama bagi pelajar yang tinggal di kawasan luar bandar atau dari keluarga berpendapatan rendah. Ketiadaan peranti yang sesuai dan sambungan internet yang perlahan menyukarkan mereka untuk mengikuti kelas dalam talian. Seterusnya, jurang digital antara pelajar kaya dan miskin menjadi lebih jelas, dengan pelajar dari golongan kurang mampu tidak mempunyai akses kepada peralatan digital atau latihan teknologi yang mencukupi, yang menyebabkan ketidaksamaan dalam pengalaman pembelajaran. Di samping itu, motivasi dan disiplin diri dalam kalangan pelajar juga menjadi cabaran besar, kerana suasana belajar di rumah sering kali kurang kondusif dan dipenuhi gangguan, menyebabkan pelajar mudah hilang fokus atau tidak berminat untuk terlibat dalam pembelajaran.

Kualiti pengajaran dan pembelajaran juga terjejas, terutama bagi pendidik yang kurang mahir dalam menggunakan teknologi, yang boleh mengurangkan keberkesanan penyampaian bahan pembelajaran. Selain itu, keletihan digital menjadi masalah serius bagi pelajar dan guru, apabila mereka terpaksa menghabiskan banyak masa di depan skrin, yang boleh membawa kepada keletihan mental dan fizikal. Cabaran dalam penilaian dan integriti akademik turut muncul, di mana sukar bagi guru untuk memastikan kejujuran pelajar semasa ujian dalam talian, serta merancang penilaian yang benar-benar berkesan dalam mengukur kefahaman pelajar. Keselamatan dan privasi juga menjadi kebimbangan, kerana penggunaan platform dalam talian yang kurang selamat boleh menyebabkan kebocoran data peribadi atau serangan siber. Akhir sekali, kebergantungan terhadap teknologi menimbulkan masalah apabila masalah teknikal seperti kegagalan sistem atau perisian boleh mengganggu kelancaran pembelajaran, sementara elemen interaksi bersemuka yang penting untuk perkembangan sosial dan komunikasi pelajar juga berkurangan dalam pembelajaran dalam talian. Secara keseluruhannya, walaupun pembelajaran dalam talian menawarkan banyak kelebihan, cabaran ini perlu ditangani untuk memastikan ia berfungsi dengan berkesan.

# data[].attributes.headline
Adibah Amani : Cabaran pembelajaran dalam talian pada masa kini 

# data[].attributes.subject
Adibah Amani : Cabaran pembelajaran dalam talian pada masa kini 

# data[].attributes.body
Penggunaan teknologi pada masa kini merupakan salah satu alat yang menjadi keutamaan dalam proses PdP. Namun, antara cabaran yang dihadapi dalam PdP dalam talian adalah :

1. Keterbatasan pengetahuan murid dalam meneroka aplikasi pembelajaran dalam talian khususnya murid di luar bandar

2. Kemampuan murid memiliki alat peranti yang mencukupi

3. Kebolehfahaman murid dalam memahami kandungan pembelajaran yang disampaikan oleh guru

4. Keadaan persekitaran murid yang mempengaruhi tahap pemahaman murid semasa mengikuti Pdp dalam talian seperti situasi Covid-19

5. Sikap murid untuk kosisten dan komited untuk mengikuti kelas secara dalam talian dalam tempoh masa yang lama

# data[].attributes.body
Cabaran pembelajaran secara dalam talian termasuklah keadaan persekitaran sesuatu tempat. Hal ini disebabkan suasana rumah yang tidak kondusif seperti ahli keluarga membuat bising dan persekitaran rumah berdekatan jalan raya atau kawasan perindustrian. Kesannya, murid akan mudah berasa serabut dan stres kerana mereka tidak mampu fokus sewaktu sesi pembelajaran mereka.

Cabaran pembelajaran secara dalam talian yang lain termasuklah masalah ekonomi. Hal ini kerana sesetengah murid bukanlah berasal daripada keluarga yang senang. Ada juga keluarga yang susah dari segi ekonomi dan hidup bagai "kais pagi makan pagi, kais petang makan petang" khususnya ibu bapa yang hanya bekerja kampung sahaja dan mempunyai anak-anak yang ramai. Jadi mereka tidak mampu untuk membeli gajet kepada anaknya bagi meneruskan pembelajaran secara dalam talian. Bahkan, terdapat murid yang perlu berkongsi gajet bersama adik-beradiknya yang juga mengalami pembelajaran dalam talian.

# data[].attributes.body
Penggunaan talian atau teknologi digital dalam kehidupan seharian menghadapi beberapa cabaran utama dalam konteks masa kini. Antara cabaran tersebut termasuklah keterbatasan akses internet. Tidak semua kawasan, terutamanya di pedalaman dan luar bandar, mempunyai akses internet berkelajuan tinggi. Masalah seperti kos langganan internet yang tinggi juga mengehadkan penggunaan oleh golongan berpendapatan rendah.

Selain itu, Wujud perbezaan kemampuan teknologi antara generasi muda dan warga emas. Sesetengah pelajar dan pekerja tidak mempunyai peranti seperti komputer atau telefon pintar yang sesuai untuk aktiviti atas talian.

Malahan, peningkatan masa yang dihabiskan atas talian menyebabkan ketagihan digital, terutama dalam kalangan kanak-kanak dan remaja. Ini boleh menjejaskan kesihatan mental, menyebabkan tekanan dan masalah tidur.

Secara keseluruhannya, meskipun teknologi talian memudahkan kehidupan, cabaran-cabaran ini perlu ditangani melalui dasar-dasar yang betul, literasi digital yang lebih tinggi, dan pembangunan infrastruktur teknologi yang menyeluruh.

# data[].attributes.body
Salah satu cabaran utama ialah jurang digital yang wujud dalam masyarakat. Tidak semua pelajar mempunyai akses kepada peranti elektronik yang mencukupi seperti komputer atau tablet, serta sambungan internet yang stabil. Sebagai contoh, pelajar di kawasan luar bandar atau di kawasan pedalaman, sering menghadapi kesukaran untuk mengakses internet kerana infrastruktur rangkaian yang tidak mencukupi. Dalam sesetengah kes, pelajar terpaksa mencari lokasi yang lebih tinggi atau pergi ke kawasan bandar untuk mendapatkan sambungan internet yang stabil hanya untuk menyertai kelas dalam talian atau menghantar tugasan. Malahan, terdapat juga situasi di mana satu keluarga hanya mempunyai satu peranti yang terpaksa dikongsi oleh beberapa orang adik-beradik untuk menghadiri kelas dalam talian. Akibatnya, pembelajaran dalam talian tidak dapat dilaksanakan secara adil dan saksama. Pelajar yang tidak mempunyai akses kepada teknologi ini akan ketinggalan berbanding rakan-rakan mereka yang mempunyai kemudahan yang mencukupi. Ketidaksamaan ini bukan sahaja memberi kesan kepada prestasi akademik pelajar tetapi juga menjejaskan peluang mereka untuk memperoleh pendidikan yang berkualiti. Oleh itu, pelbagai pihak perlu bekerjasama dalam menyediakan akses internet yang lebih baik, terutama di kawasan luar bandar, dengan memperluaskan infrastruktur telekomunikasi.

# data[].attributes.body
Pengasingan sosial dalam pembelajaran dalam talian memberi kesan negatif kepada interaksi pelajar. Pembelajaran secara dalam talian mengurangkan peluang untuk berinteraksi secara langsung dengan rakan sebaya dan guru. Interaksi fizikal ini penting untuk membina hubungan sosial yang positif, di mana pelajar dapat berkongsi idea, bertukar pandangan, dan belajar daripada satu sama lain. Tanpa interaksi ini, pelajar mungkin merasa terasing dan kurang bersemangat.

Selain itu, dalam sesi pembelajaran dalam talian, komunikasi sering kali terhad kepada platform digital. Ini boleh menyebabkan salah faham dan kekurangan yang biasanya ada dalam komunikasi bersemuka. Pelajar mungkin sukar untuk menyampaikan emosi atau reaksi mereka yang boleh menghalang proses pembelajaran yang lebih mendalam.

Seterusnya, kemahiran sosial seperti kerjasama, empati, dan kepimpinan sukar untuk diasah dalam persekitaran pembelajaran dalam talian. Pelajar tidak mempunyai peluang untuk berlatih kemahiran ini melalui aktiviti kumpulan atau projek bersama yang biasanya dilakukan di bilik darjah.

# data[].attributes.body
Salah satu cabaran utama ialah akses kepada internet yang tidak sekata. Pelajar di kawasan luar bandar dan pedalaman mungkin menghadapi masalah mendapatkan sambungan internet yang stabil dan pantas. Ini boleh menyebabkan pelajar ketinggalan dalam pembelajaran, terutama dalam sesi langsung atau aktiviti yang memerlukan sambungan internet yang kuat.

Selain itu, ketiadaan peranti seperti komputer riba, tablet, atau telefon pintar yang sesuai juga boleh menjadi halangan. Pelajar dari keluarga kurang berkemampuan mungkin tidak mampu untuk menyediakan peranti yang diperlukan untuk mengikuti e-pembelajaran.

Seterusnya, Kemahiran ICT. Pelajar dan guru mungkin kurang mahir dalam penggunaan teknologi dan platform e-pembelajaran. Ketiadaan latihan dan sokongan yang mencukupi boleh menyebabkan kesukaran dalam mengakses dan menggunakan platform pembelajaran dalam talian.

Seterusnya dari segi psikologi dan Motivasi. Fokus dan Konsentrasi boleh terganggu. Pelajar mungkin menghadapi kesukaran untuk fokus dan berkonsentrasi dalam persekitaran pembelajaran dalam talian. Gangguan dari rumah, seperti bunyi bising atau ahli keluarga, boleh mengganggu sesi pembelajaran.

Motivasi pelajar untuk belajar secara dalam talian juga mungkin lebih rendah berbanding pembelajaran bersemuka. Ketiadaan interaksi sosial dan hubungan langsung dengan guru boleh menyebabkan rasa terasing dan kurang motivasi

Dari segi pedagogi dan kaedah pengajaran pula,kurikulum dan bahan pengajaran perlu direka bentuk semula untuk disesuaikan dengan persekitaran pembelajaran dalam talian. Bahan pengajaran perlu interaktif, menarik, dan sesuai untuk pembelajaran maya. Guru perlu menguasai kaedah pengajaran yang berkesan dalam persekitaran dalam talian. Mereka perlu kreatif dalam merancang aktiviti pembelajaran, menggunakan teknologi, dan melibatkan pelajar secara aktif.

# data[].attributes.body
Abad ke-21 pada masa kini sering dikenali sebagai era teknologi. Teknologi pada hari ini sangat penting untuk memastikan perkembangan dalam kehidupan sama ada dalam kehidupan harian atau sistem pendidikan. Cabaran utama dalam pelaksanaan pembelajaran dalam talian ialah kekurangan sumber Teknologi Maklumat dan Komunikasi (ICT). Masalah ini boleh berlaku dalam beberapa bentuk, antaranya ialah kekurangan peranti seperti komputer, tablet dan telefon pintar yang diperlukan untuk mengakses platform pembelajaran dalam talian.

Selain itu, akses kepada internet yang stabil dan berkelajuan tinggi juga menjadi masalah besar, terutamanya di kawasan pedalaman atau luar bandar yang tidak dilengkapi dengan infrastruktur rangkaian yang baik. Di kawasan ini, capaian internet menjadi terhad dan kerap mengalami gangguan yang menyukarkan pelajar dan guru untuk mengikuti pembelajaran dalam talian secara konsisten.

Di samping itu, tidak semua pelajar dan guru memiliki kemahiran yang mencukupi untuk menggunakan teknologi dalam pembelajaran. Kurangnya latihan dan pengetahuan mengenai aplikasi atau platform pembelajaran digital boleh menghalang proses pengajaran dan pembelajaran berjalan dengan lancar. Bagi sesetengah keluarga yang kurang berkemampuan juga boleh menjadi punca di mana masalah kewangan turut menjadi halangan untuk membeli peranti atau membayar yuran internet.

Tambahan pula, ada pelajar yang terpaksa berkongsi peranti dengan ahli keluarga lain dan menjadikan proses pembelajaran lebih sukar kerana tidak semua pelajar boleh mengikuti kelas pada masa yang sama. Kekurangan ini bukan sahaja menjejaskan keberkesanan pembelajaran, tetapi boleh menyebabkan jurang pendidikan semakin melebar antara mereka yang mempunyai akses kepada ICT dan yang tidak.

# data[].attributes.body
Pandangan masyarakat yang tidak mendorong perubahan kaedah pembelajaran berteknologi. Ini kerana apabila menyebut tentang permainan digital, kebanyakkan masyarakat menggambarkan permainan digital berbentuk aksi seperti peperangan, perlumbaan yang menonjolkan watak yang ganas dan kasar. Selain itu, pembelajaran dalam talian memerlukan pencapaian Internet yang mudah dicapai. Namun terdapat segelintir kawasan yang sukar mendapat capaian Internet sehingga mewujudkan perbezaan di luar dan di dalam bandar. Sehubungan dengan itu, terdapat keluarga yang mengalami masalah kewangan dan tidak mampu menyediakan peranti dan membeli data bagi pembelajaran anak-anak mereka. Impaknya, lama-kelamaan murid tersebut semakin tertinggal dengan sesi PdP

# data[].attributes.body
Antara cabaran pembelajaran dalam talian pada masa kini ialah jurang digital. Jurang digital yang ketara dapat dilihat di kawasan bandar dan luar bandar. Hal ini demikian kerana di kawasan pedalaman, akses kepada teknologi dan Internet sangatlah terhad manakala di kawasan bandar akses kepada teknologi tersebut sangatlah mudah dan meluas. Jurang digital ini dapat dinilai dari segi kemahiran teknologi dan akses Internet.

Selain itu, kecekapan guru dalam penggunaan teknologi. Hal ini demikian kerana tidak semua guru mempunyai kemahiran teknologi yang mencukupi untuk melaksanakan pembelajaran dalam talian secara efektif. Latihan yang mencukupi amatlah diperlukan bagi memastikan guru boleh menggunakan platform dalam talian dengan baik dan merancang aktiviti pembelajaran yang menarik. Hal ini bukanlah sekadar masalah kecekapan tetapi juga masalah usia yang tinggi, yang tidak boleh menerima perubahan digital.

Juga, keterbatasan akses dan infrastruktur. Hal ini kerana tidak semua pelajar mempunyai akses yang mencukupi seperti komputer, tablet, telefon pintar atau Internet yang berkelajuan tinggi. Hal ini menyebabkan pelajar tidak boleh menyertai kelas dalam talian dan menyebabkan mereka tercicir dalam pembelajaran.

# data[].attributes.body
Pelbagai cabaran penggunaan talian yang berlaku pada masa kini terutama dalam bidang pendidikan.  Cabaran ini perlu dihadapi oleh guru dan murid. Antara cabaran tersebut ialah berlaku masalah akses kepada internet dan peranti digital. Tidak semua murid mempunyai capaian internet yang stabil terutama mereka yang menetap di kawasan perkampungan. Begitu juga dengan peranti digital. Tidak semua murid mampu untuk mempunyai peranti digital yang sesuai untuk mengikuti pembelajaran secara digital. Hal ini akan menyukarkan mereka untuk mengikuti sesi pembelajaran abad kini yang banyak melibatkan penggunaan digital. Seterusnya, cabaran teknikal. Masalah seperti capaian internet yang lemah ketika melaksanakan pengajaran di dalam kelas akan mengganggu proses pengajaran. Guru dan murid juga akan hilang fokus di dalam kelas. Selain itu, kurang berlaku interaksi secara langsung. Penggunaan teknologi dan pembelajaran secara maya ini akan mengurangkan kemahiran komunikasi. Murid tidak dapat berkomunikasi dengan lebih berkesan kerana pelbagai masalah yang mungkin dihadapi semasa pembelajaran secara talian. Di samping itu, murid juga akan terdedah dengan masalah penglihatan. Hal ini kerana, murid terlalu banyak terdedah dengan skrin telefon dan komputer. Mereka akan mudah pening dan sakit kepala serta hilang tumpuan belajar. Akhir sekali, kurang bimbingan secara langsung. Semasa pembelajaran secara talian berlaku, tidak semua murid akan duduk di hadapan peranti dan mendengar sesi pembelajaran sehingga tamat. Mereka mudah hilang fokus dan lebih tertarik untuk melakukan aktiviti lain. Murid juga tidak fokus kerana guru tidak dapat memperhatikan semua murid dalam satu masa yang sama.

# data[].attributes.body
Antara cabaran yang dihadapi dalam talian pada masa kini adalah murid tidak mempunyai peranti untuk belajar. Hal ini disebabkan oleh, sosioekonomi keluarga yang rendah telah menyebabkan ibu bapa tidak mempunyai pendapatan untuk membeli peranti kepada setiap anak-anak mereka. Jadi, murid – murid perlu menunggu ibu bapa mereka pulang dari kerja terlebih dahulu barulah mereka dapat mengakses telefon untuk pembelajaran. Kesannya, murid akan ketinggalan dalam pembelajaran kerana peranti yang yang tidak mencukupi.

Selain itu, cabaran kepada guru pula adalah guru tidak mahir menggunakan teknologi. Hal ini kerana, tidak semua guru mahir dalam menggunakan aplikasi dalam talian. Guru yang veteran kebiasaannya ingin kekal pada tampuk yang lama menyebabkan pengajaran hanya berlaku secara bersemuka. Ini menyebabkan pembelajaran terganggu misalnya sewaktu Covid-19. Guru yang tidak mahir menggunakan banyak aplikasi dalam talian telah menyebabkan murid sukar untuk memberi tumpuan dan menyerap ilmu dengan baik. Guru juga memerlukan masa tambahan untuk mempelajari penggunaan alat digital.

# data[].attributes.body
Banyak cabaran yang terpaksa ditempuhi oleh guru mahupun murid dalam penggunaan talian ini. Antara cabaran penggunaan talian kepada murid adalah ketiadaan peranti ketika pembelajaran atas talian. Hal ini amat memberi kesan kepada golongan yang kurang berkemampuan. Tidak semua ibu bapa berkemampuan membeli peranti untuk semua anak yang bersekolah. Maka, anak-anak perlu berkongsi peranti secara bergilir-gilir untuk menyertai kelas atas talian. Tambahan pula, kesukaran untuk mengakses capaian internet. Hal ini demikian kerana, sesetengah tempat mempunyai talian Internet berkelajuan yang rendah sekali gus menyukarkan murid untuk meneruskan pembelajaran dengan berjalan lancar. Perkara ini menjurus murid untuk hilang fokus ketika belajar dalam talian disebabkan sukar untuk mengakses maklumat atau mengikut PdP di Google Meet yang dilaksanakan oleh guru.

Cabaran kepada guru pula adalah kekurangan guru yang kurang berkemahiran dalam menggunakan teknologi digital. Seperti yang diketahui, tidak semua warga pendidik yang mahir dalam bidang teknologi kerana ada dalam kalangan mereka sudah berusia dan tidak terdedah dengan teknologi digital masa kini. Perkara ini merupakan cabaran besar kerana guru perlu mempelajari sesuatu benda yang baharu dan hal tersebut akan memakan masa yang lama untuk dipelajari. Selanjutnya, kekurangan berkomunikasi antara guru dan murid. Hal ini kerana, guru tidak dapat mengawal kemahuan murid untuk mengikuti proses PdP secara dalam talian. Sebagai contoh, murid terleka akan kegiatan ketika berada di rumah. Hal ini akan menyukarkan guru untuk mencapai objektif pembelajaran. Kesannya, pencapaian murid akan terbeza antara murid yang mengikuti kelas dan yang tidak mengikuti kelas. Oleh itu, pembelajaran dalam talian memerlukan perhatian yang sewajarnya daripada semua pihak disebabkan perkembangan teknologi yang semakin canggih.

# data[].attributes.body
Perkembangan penggunaan TMK dalam kalangan masyarakat di Malaysia dilihat sebagai suatu perkara yang positif. Kesannya, pembelajaran secara talian diperkenalkan. Namun, terdapat beberapa cabaran pembelajaran secara talian. Antaranya, guru kurang mahir dalam penggunaan digital. Kesannya, guru tidak dapat menyediakan bahan mengajar yang lengkap dan mampu menarik perhatian para murid. Selain itu, sikap murid ketika sesi pembelajaran atas talian. Hal ini kita dapat lihat apabila murid menyertai kelas atas talian seperti Google Meet dan menutup kamera untuk melakukan kerja-kerja yang tidak berkaitan. Malah, suasana yang riuh rendah di rumah dan ruang belajar yang tidak selesa mewujudkan suasana yang kurang kondusif. Keadaan ini memperlihatkan bahawa murid yang mempunyai bilangan ramai adik-beradik akan mengalami kekurangan peranti untuk mengakses pembelajaran dalam talian. Oleh itu, kerjasama daripada ibu bapa perlulah dititikberatkan. Ibu bapa perlulah bersikap prihatin tentang pendidikan anak dengan memberi motivasi dna menyediakan kemudahan untuk mengikuti pembelajaran dalam talian.

# data[].attributes.body
Tidak dinafikan bahawa teknologi merupakan satu kemudahan yang digunakan oleh setiap masyarakat dalam menjalani kehidupan seharian. Namun begitu, penggunaan talian ini juga memberikan pelbagai cabaran dalam pelbagai bidang termasuklah pendidikan. Antara cabaran yang tak dapat dielakkan ialah masalah capaian internet terutamanya di kawasan pedalaman. Masalah ini juga boleh memberi kesan terhadap pembelajaran di dalam kelas kerana pembelajaran yang tidak lancar akan menyebabkan murid mudah bosan dan tidak interaktif. Selain itu, tidak semua murid juga mempunyai capaian internet yang bagus untuk mengikuti kelas di dalam talian dan untuk mengakses maklumat tambahan. Ini menyukarkan mereka untuk mengikuti kelas dengan konsisten. Seterusnya, dengan penyebaran maklumat yang cepat di media sosial, berita palsu dan maklumat yang salah boleh dengan mudah viral, menyebabkan kekeliruan di kalangan pengguna. Oleh itu, murid perlu mendapat pendedahan mengenai laman sesawang yang boleh dipercayai. Di samping itu, penggunaan media sosial dan platform dalam talian yang berlebihan boleh menyebabkan masalah kesihatan mental, termasuk kecemasan dan kemurungan. Hal ini kerana penggunaan media sosial boleh mempengaruhi murid dari segi emosi dan sebagainya. Akhir sekali, tidak semua murid juga mempunyai peranti yang sesuai dalam mengikuti kelas secara dalam talian. Contohnya, murid yang berasal dari keluarga yang kurang berkemampuan mungkin tidak mempunyai peranti pintar yang boleh menyekat mereka daripada mengikuti perkembangan terkini. Oleh itu, setiap individu perlulah memainkan peranan dalam melaksanakan sesuatu kaedah pengajaran mengikut kesesuaian semua murid.

# data[].attributes.headline
Cabaran penggunaan talian dalam pembelajaran masa ini.

# data[].attributes.subject
Cabaran penggunaan talian dalam pembelajaran masa ini.

# data[].attributes.body
Pembelajaran masa ini telah bergerak ke arah pemodenan seiring dengan peredaran zaman. Sehubungan dengan itu, terdapat banyak cabaran yang dihadapi oleh guru serta murid dalam pembelajaran secara dalam talian. Antara cabaran penggunaan talian dalam pembelajaran masa kini ialah akses internet yang tidak stabil. Terdapat beberapa kawasan terutamanya di luar bandar atau pedalaman yang mengalami masalah sambungan internet yang lemah malah sesetengah tempat masih tiada akses kepada internet. Hal ini menyebabkan jurang digital membatasi murid daripada mendapatkan pembelajaran secara dalam talian dengan efektif.

Seterusnya, sesetengah murid tidak mempunyai peranti seperti telefon, komputer riba atau tablet di rumah. Hal ni menyukarkan guru untuk memberi tugas secara dalam talian. Kurangnya kemahiran teknologi dalam kalangan murid mahupun guru turut menyumbang kepada cabaran pembelajaran secara dalam talian. Pendedahan yang tidak mencukupi berkaitan penggunaan teknologi kepada murid dan guru menyebabkan kekangan dalam proses pengajaran dan pembelajaran.

Selain itu, pembelajaran secara dalam talian memerlukan tahap disiplin diri yang tinggi dalam diri murid. Murid perlu bertanggungjawab dalam menggunakan internet. Murid perlu tagu membezakan waktu untuk belanar dan bermain. Segelintir murid cenderung untuk menggunakan peranti untuk berhibur dan bukan untuk menimba ilmu. Penggunaan teknologi di dalam kelas juga membolehkan kawalan kelas menjadi tidak terkawal. Guru perlu mahir dalam mengawal murid yang akan aktif apabila teknologi ini digunakan. Kekurangan pengawasan langsung daripada guru boleh menyebabkan murid kurang fokus atau bermotivasi untuk mengikuti pelajaran dengan tekun. Akhir sekali, masalah teknikal seperti perisian yang tidak berfungsi, masalah log masuk, atau kerosakan peranti boleh menyebabkan gangguan kepada proses pembelajaran. Hal ini boleh menyebabkan keberkesanan pembelajaran dan mengganggu tumpuan pelajar. Oleh itu, cabaran-cabaran ini perlu diatasi untuk memastikan semua pelajar mendapat pengalaman pembelajaran yang berkesan dalam mengharungi teknologi moden.

# data[].attributes.body
Antara cabaran yang dihadapi bagi melaksanakan pembelajaran dalam talian ialah  tidak mempunyai peranti seperti telefon pintar atau komputer riba dan akses internet yang terhad. Masalah ini sering berlaku terutama murid yang tergolong daripada keluarga yang kurang berkemampuan. Contohnya, murid tersebut perlu berkongsi peranti dengan ahli keluarga yang lain untuk menghadiri kelas dalam talian. Selain itu, murid yang berada di pedalaman juga sukar untuk menghadiri kelas dalam talian kerana tidak dapat mengakses internet yang kuat. Contohnya, murid tersebut perlu pergi ke tempat yang lebih tinggi seperti mendaki bukit bagi mencapai internet yang lebih kuat. Kesannya, murid-murid yang menghadapi masalah di atas akan mengalami keciciran dalam pembelajaran.

# data[].attributes.body
Sikap murid terhadap pembelajaran dalam talian memainkan peranan yang sangat penting dalam menentukan keberkesanan proses pembelajaran. Dalam banyak kes, murid mungkin tidak menunjukkan disiplin yang diperlukan, contohnya dengan tidak menyertai kelas secara aktif atau hanya hadir untuk memenuhi syarat kehadiran tanpa memberi perhatian kepada pengajaran yang disampaikan. Sikap acuh tak acuh ini boleh menyebabkan mereka kehilangan peluang untuk memahami dan menguasai bahan pembelajaran, serta menjejaskan interaksi dengan guru dan rakan sekelas. Selain itu, kurangnya motivasi dan minat dalam pembelajaran dalam talian boleh menyebabkan murid berasa terasing dan tidak terlibat secra aktif sehingga mengurangkan pengalaman pembelajaran secara keseluruhan. Oleh itu, adalah penting bagi institusi pendidikan untuk menggalakkan sikap positif dan disiplin dalam kalangan murid agar mereka dapat memanfaatkan sepenuhnya peluang pembelajaran yang ada.